ثورة الانترنت

ثورة الإنترنت هيا حركة احتجاج سيبرانيه اتعلمت على مواقع التواصل الاجتماعى ابتدت بصفحة فيسبوك للاحتجاج على شركات الانترنت فى مصر بسبب ان الاسعار غاليه جدا و السرعات بطيئه بالنسبه للدول التانيه كمان خدمة العملا سيئه, الحملة انتشرت بسرعة و انضم ليها اكتر من نص مليون مصرى خلال الشهور الاولى بعد كدا وصلت لاكتر من مليون و نص متابع على فيسبوك.

 مطالب 
 خفض الاسعار عشان تتماشى مع المعايير الدوليه
 اعادة تعيين الحد الادنى للسرعه المعروضه لـ 8 ميجابت / ثانية مقابل 60 جنيه بدل من 512 كيلوبت / ثانية مقابل 95 جنيه مصرى
 كل الخطوط تشتغل على أساس 1/1 (سرعة الرفع بتساوى سرعة التنزيل)
 تطوير مراكز الاتصال الوطنيه
 الغاء سياسة الاستخدام العادل
 تحسين الدعم الفنى و دعم العملا للأفراد
 تنفيذ تقنية الالياف البصريه
 الرقابه الحكوميه على كل مزودى خدمات الإنترنت و تجار التجزئه المعنيين
 خدمة شكاوى بتخضع لسلطة الحكومة
 زيادة السرعه لـ 4 ميجابت / ثانيه لكل المشتركين كبادرة حسن نيه لحد التنفيذ المخطط لـ Fiber Optics سنة 2015
 مد الخطوط الارضيه
 فريق صيانة محلى فى كل مدينه من 1 ابريل 2014

انضاف مطالب جديده متصاعده بسبب قلة الجهود المبذوله لتحقيق اى مطالب.

 استقالة وزير الاتصالات و اى شخصية مسئوله عن سوء استخدام الانترنت فى مصر بمافيها ذلك مسئولين الجهاز القومى لتنظيم الاتصالات.

 احداث 

اتضايقت ناس كثير من بطيء الانترنت فى مصر وبعدها اتعملت صفحة على الفيس بوك "ثورة الانترنت - Internet Revolution Egypt" عشان تعرف الشباب المصرى المشكلة واسبابها وابتدت حملة التوعية يوم 7 ديسمبر 2013 اليوم اللى اتعملت فيه الصفحة وابتدت الصفحة توعى الناس باهمية ئضية النت فى مصر وازاى النت زبالة هو و خدمة العملاء لشركات الاتصالات وازاى (فودافون مصر - تى اى داتا - إتصالات مصر - موبينيل -لينك بيسرقو الناس.

قابل الشباب اللى عملوا ثورة الانترنت جهاز تنظم الاتصالات و بعد كدا قابلوا وزير الاتصالات الاسبق المهندس خالد نجم لعرض مطالبهم وبالفعل تم تلبية جزء كبير من مطالبهم ، زى تغيير البنيه التحتيه للالياف الضوئية بدل النحاس وكمان تطوير الشبكات المحمولة للجيل الرابع والاهم رفع جودة الخدمه وخفض الاسعار وتدريب بتوع خدمة العملاء .

بعد ما ثورة الانترنت حققت جزء كبير من اهدافها مؤسسى الحملة قفلوا الصفحة على فيسبوك و كان تعليقهم ان خلاص الصفحه حققت اهدافها ومبقناش محتاجينها .

 لينكات برانيه 

 مصادر 

تصنيف:انترنت
تصنيف:مصر